Susanne Kaluza

Susanne Kaluza (født 1981) er en norsk næringslivsleder, redaktør, politiker og forfatter.

Kaluza jobber som daglig leder ved Stiftelsen Litteraturhuset. Hun sitter som styreleder i Drammen Teater og Union Scene som styremedlem i Talerlisten,  organisasjonen for voldtektsentre Nok. Norge , Artica Svalbard og Stiftelsen Ingrid Aunes Minnefond. Hun er forfatter av syv bøker. Kaluza har engasjert seg i en rekke saker knyttet til likestilling, blant annet mot KrFs forslag om en utvidet reservasjonsrett for fastleger. Hun var en av feministene bak et opprop for inkluderende kvinnekamp i 2020.

 Jobb 
Siden våren 2019 har Susanne Kaluza vært daglig leder ved Stiftelsen Litteraturhuset, som er et nasjonalt litteraturhus og Europas største. Litteraturhuset er en uavhengig stiftelse, har som formål å spre litteratur i bred forstand, verne om ytringsfriheten og bidra til en kunnskapsbasert offentlig samtale, og arrangerer årlig nær 1700 debatter, samtaler og foredrag. Høsten 2022 kåret tidsskriftet Subjekt Kaluza til en av Kultur -Norges 100 mektigste og begrunnet med at Litteraturhuset er "en av de viktigste scenene for arrangementer og debatter på litteraturfeltet og i samfunnsdebatten" og at Kaluza har "praktisert stor takhøyde, og styrt skuten med stødig hånd på rattet siden overtagelsen i 2019."  

Kaluza har en rekke styreverv, og er blant annet styreleder i Drammen Teater og Union Scene. Her er hun den første kvinnen i rollen i teaterets 151-årige historie. 

For perioden 2019-2023 var hun innvalgt som vararepresentant i bystyret i Oslo for Arbeiderpartiet.  Her satt Kaluza i kultur- og oppvekstkomiteen. 

Kaluza har lansert flere initiativer, som kampanjen #kvinnerinn med fokus på kjønnsbalansen i lokalpolitikken. Den ble støttet av Norske Kvinners Sanitetsforening. Kaluza var også initiativtaker til Sunn Fornuft-plakaten, som ble utarbeidet sammen med psykiater Finn Skårderud mediehusene Aller, Bonnier og United Influencers. Plakaten gir råd for bloggere som ønsker å skrive om  temaer som slanking, kropp og kosthold. De delte også ut Sunn Fornuft-prisen til bloggere som initiativtakerne mener tar samfunnsansvar og er positive forbilder i sitt segment.I 2019 ble arbeidet med Sunn Fornuft-plakaten videreført i Fagutvalget for influencermarkedsføring, der Kaluza gikk inn som varamedlem.  

Juni 2017 startet Kaluza aksjonen «#postitgeriljaen» sammen Skårderud og skuespiller Ulrikke Falch. Kampanjen fikk internasjonal oppmerksomhet, og redaksjonell omtale blant annet i Storbritannia, Polen, Nederland, og Frankrike.

Mars 2018 startet Kaluza aksjonen «Gå for Sumaya» til støtte for den drapstruede samfunnsdebattanten Sumaya Jirde Ali. Jirde hadde trukket seg fra å holde appell på kvinnedagen på grunn av trusler.. Jirde Ali møtte til sist likevel opp og holdt appell. I etterkant av aksjonen anmeldte Kaluza en mann for å ha skrevet en truende ytring om Jirde Ali på hennes Facebook side. Politiet etterforsket saken og mannen ble i april 2019 dømt til 21 dagers betinget fengsel og 15 000 kroner i bot for det retten konkluderte med at var en hatefull ytring.

I 2019 var hun en av grunnleggerne av Stiftelsen Ingrid Aunes Minnefond, der hun også sitter i styret. 

Tidligere jobbet hun som daglig leder i SHE, et selskap som har til formål å utjevne den skjeve kjønnsbalansen i arbeidslivet og før det rådgiver i Trigger, der hun blant annet hjalp gründere drive forretningsutvikling og innovasjon .Kaluza har også vært redaktør for Egmont Publishing-eide Kvinneguiden, som er landets største rendyrkede kvinnenettsted. Tidligere har hun hatt ansvar for utvikling og drift av digitale tjenester, app-er og nettsteder rettet mot foreldresegmentet, som redaktør for Foreldre.no og BarniMagen, også dette i Egmont Publishing. Kaluza har også drevet en blogg, laget en matboks og skrevet flere bøker. Hennes første bok I boks -den lille matpakkeboka lå på førsteplass på den norske bestselgerlisten.Bestselgerlisten  Bokbasen AS uke 33 2012 Barneboken Hvorfor kan ikke dommeren score mål? som hun skrev med venninnen Birgit Skarstein ble solgt til Danmark dager etter lansering. Før det arbeidet Kaluza ti år i Dagbladet som journalist i nyhetsavdelingen og Magasinet. Hun har vært fast spaltist i avisen Morgenbladet, der hun tema var mat fra et historisk, feministisk perspektiv. Kaluza har en av de norske stemmene i Disney-animasjonsfilmen Frost.

 Reservasjonssaken 
Høsten 2013 la Regjeringen fram et forslag om å la fastleger få reservere seg mot å henvise kvinner til selvbestemt abort. Kaluza brukte blant annet bloggen sin til en e-postaksjon til stortingsrepresentantene, varslet fylkesmennene om fastleger hun mente drev ulovlig praksis, skrev leserinnlegg om pasienthistorier, deltok i debatter, oppfordret til 8. mars-tog mot forslaget og oppfordret folk til å sende høringssvar til Regjeringen.

Kaluza mottok trusler og hatbrev. 8. mars uttalte helseminister Bent Høie til Aftenposten at forslaget ikke ville bli endret. 26. april snudde Regjeringen og opplyste om at det likevel ikke ville bli innført noen reservasjonsrett for fastleger.- Fy søren! En seier for demokratiet! VG, 26. april 2014

 Priser 
 Kåret til en av Kultur-Norges 100 mektigste av tidsskriftet Subjekt i 2022, 2023, 2024 og 2025.
 Nominert til Kulturdepartementets Fagbokpris for barneboka "Hvorfor har vi ikke president i Norge" i 2022.
 Kåret til en av landets 100 mest inspirerende kvinnelige forbilder av magasinet Altså i 2021.
 Kåret til en av de 40 største talentene i næringslivet av bladet Kapital i 2019.
Nominert til Jenteprisen 2018.  Prisen blir delt ut hvert år av Plan Norge på FNs Jentedag 11. oktober.
Kåret til en av Norges 25 mest innflytelsesrike personer på internett av Nettavisen.
 Kåret til Årets meningsbærende redaktør 2015 av Redaktørforeningen.
 Kåret til en av Norges fremste ledertalenter av E24 og executive search-selskapet Boyden.
 Kåret til Årets Kvinnelige Medieledertalent 2015 av Medienettverket.
 Kåret til Årets Navn 2014 av tidsskriftet Fett.
 Kåret til en av Årets Kvinner i 2014 av magasinet Kamille.
 Nominert til Årets Navn 2014 av Dagbladet.
 Nominert til Jenteprisen 2014. Prisen blir delt ut hvert år av Plan Norge på FNs Jentedag 11. oktober.Stor bredde i Jenteprisnominerte  NTB, 3. oktober 2014
 Nominert til Årets Girl Geek 2014.Årets Girl Geek  DND september 2014
 Kåret til en av Norges mektigste kvinner i 2014 av bladet Kapital.Norges 100 mektigste kvinner  Kapital mai 2014
 Kåret til en av landets ti viktigste dagsordensettere i 2013 av Dagbladets maktpanel.Den blå emininense Dagbladet 29. desember 2013

 Bibliografi 
 Annabelle Hirsch og Susanne Kaluza (2025). Kvinneting – historien i 100 gjenstander. Res Publica. ISBN 9788282263375
 Susanne Kaluza og Birgit Skarstein (2025). Hvorfor kan ikke dommeren score mål? Og 52 andre ting du lurer på om sport. Cappelen Damm. ISBN 9788202840495
 Susanne Kaluza (2021). Hvorfor har vi ikke president i Norge? og 52 andre ting du lurer på om politikk. Cappelen Damm. ISBN  9788202694678
 Susanne Kaluza (2019). Abortkamp / Maktkamp. Res Publica, ISBN  9788282260893




 Referanser 

 Eksterne lenker 

  Profil  på hjemmesidene til Forlaget Press.
  www.susannekaluza.com - Susanne Kaluzas blogg.

Kategori:Norske sakprosaforfattere
Kategori:Journalister i Dagbladet